2025 m. liepos 15 d. Teisingumo Teismo (devintoji kolegija) nutartis byloje (Conseil de Prud’hommes de Dole (Prancūzija) prašymas priimti prejudicinį sprendimą) YH / S.E.L.A.S. GTC Dijon (Greffe du Tribunal de Commerce de Dijon)
(Byla C-37/251, GTC Dijon)
(Prašymas priimti prejudicinį sprendimą – Teisingumo Teismo procedūros reglamento 99 straipsnis – Socialinė politika – Darbuotojų sauga ir sveikatos apsauga – Darbo laiko organizavimas – Europos Sąjungos pagrindinių teisių chartijos 31 straipsnio 2 dalis – Direktyva 2003/88/EB – 7 straipsnio 1 dalis – Teisė į mokamas kasmetines atostogas – Tikslai – Nedarbingumas dėl ligos nenustatant išvykimo apribojimų, kas leidžia darbuotojui pailsėti ir užsiimti laisvalaikio veikla – Teisės į apmokamas kasmetines atostogas nepraradimas)
Proceso kalba: prancūzų
Prašymą priimti prejudicinį sprendimą pateikęs teismas
Conseil de Prud’hommes de Dole
Šalys
Ieškovė: YH
Atsakovė: S.E.L.A.S. GTC Dijon (Greffe du Tribunal de Commerce de Dijon)
Rezoliucinė dalis
2003 m. lapkričio 4 d. Europos Parlamento ir Tarybos direktyvos 2003/88/EB dėl tam tikrų darbo laiko organizavimo aspektų 7 straipsnio 1 dalis ir Europos Sąjungos pagrindinių teisių chartijos 31 straipsnio 2 dalis
turi būti aiškinamos taip:
teisė į mokamas kasmetines atostogas, įgyta už referencinį laikotarpį, negali išnykti ar būti sumažinta pasibaigus tam laikotarpiui, jei atitinkamas darbuotojas tuo laikotarpiu buvo nedarbingumo atostogose dėl ne su profesija susijusios priežasties, dėl kurios nebuvo taikomi jokie darbuotojo išvykų ir veiklos apribojimai, nebent yra konkrečių aplinkybių, kurios galėtų pateisinti nukrypti nuo pagrindinės teisės į mokamas kasmetines atostogas leidžiančios nuostatos taikymą.
____________
1 Gavimo data: 2025 1 22.